**Den norske Dommerforening**

**Handlingsplan for første halvår 2018 – Den norske Dommerforening**

Dommerforeningens strategiske plan for 2018-2020, som er vedtatt av styret, ligger til grunn for handlingsplanen.

1. **Uavhengighet og rettssikkerhet**
   1. Styret vil følge opp arbeidet i den nye Domstolkommisjonen som skal se på fremtidig domstolstruktur, utrede ulike tilknytningsformer mellom Domstoladministrasjonen og den utøvende makt og vurdere andre spørsmål knyttet til domstolenes uavhengighet.
   2. Arbeidet med å følge opp tildeling av ressurser til domstolene vil fortsette.
   3. Prosjekt "Digitale Domstoler" vil bli fulgt opp.
   4. Styret vil følge opp arbeidet med å se på dommerrekrutteringen.
   5. Styret vil følge opp arbeidet med strukturendringer i de aktuelle domstolene, og domstolledernes/dommernes stilling i den forbindelse.
   6. Styret vil følge opp spørsmålet om særdomstoler/spesialisering i domstolene.
   7. Styret vil følge opp spørsmålet om forholdet mellom Dommerforeningen og Juristforbundet.
2. **Lønns- og arbeidsvilkår**
   1. Styret vil følge opp arbeidet med beredskap og sikkerhet for dommerne, herunder oppfølging av Bergsjøutredningen.
   2. Styret vil følge opp arbeidet for å sikre at staten etterlever protokollen av 4. oktober 1999, samt generelt arbeide for å oppnå forståelse for betydningen av konkurransedyktige lønns-, arbeids- og pensjonsvilkår for dommerne i de alminnelige domstoler. Styret har nedsatt et eget lønnsutvalg for å følge opp lønnssaken.
   3. Styret vil følge opp prosessen som er igangsatt mellom partene i arbeidslivet og Arbeids- og sosialdepartementet med sikte på å få en omforent pensjonsløsning for offentlig ansatte når det gjelder en ny alderspensjonsordning, ny AFP-ordning og overgangsregler.
   4. Styret vil følge opp organiseringen av arbeidet i domstolene, dommernes arbeidsvilkår, den generelle arbeidsbelastningen og dommernes behov for støttefunksjoner.
   5. Arbeidet med kompetanseutvikling og studiepermisjonsordning for dommere vil fortsette. Herunder vil styret følge opp omorganiseringen av kompetansearbeidet for dommerne i domstolene, og arbeide for utvidelse av studiepermisjonsordningen.
3. **Organisasjonsarbeidet**
   1. Det er planlagt 5 styremøter første halvår 2018.

Styremøtet 28. og 29. mai vil bli lagt til domstolene på Helgelandskysten hvor styret vil få en orientering om og se nærmere på felles ledelse av domstolene.

* 1. Styret vil legge til rette for det arbeid som pågår i foreningens fagutvalg.

3.3 Det vil bli avholdt årsmøte 11. juni 2018 fra kl 1300 – 1500 i Den Gamle Loge. I forkant av årsmøtet inviteres alle medlemmene til seminar om utvalgte temaer fra Domstolkommisjonens arbeid fra kl 1000 – 1200 med påfølgende lunsj kl 1200 – 1300. Det vil bli avholdt middag for avtroppende og påtroppende styre etter årsmøtet.

1. **Medie- og informasjonsstrategi**
   1. Styret vil fortsette arbeidet med utforming av en generell medie- og informasjonsstrategi som omfatter alt arbeid i Dommerforeningen.
2. **Eksterne relasjoner**

Nasjonale relasjoner

* 1. Den formelle kontakten med Domstoladministrasjonens styre og administrasjon skal videreføres.
  2. Den løpende og uformelle kontakten med Domstoladministrasjonen skal fortsette.
  3. Dommerforeningen deltar på møter i Samarbeidsutvalget for domstolene og i Hovedarbeidsmiljøutvalget.
  4. Kontakten med Justis- og beredskapsdepartementet og Stortingets justiskomité skal fortsette. Styret er invitert til å møte Justis- og beredskapsministeren mandag 12. februar 2018 kl 1000.
  5. Kontakten med andre aktører innen justissektoren skal videreføres.
  6. Dommerforeningens skal delta i de aktivitetene til Norges Juristforbund som berører Dommerforeningens virksomhet.

Internasjonale relasjoner

* 1. Arbeidet i de internasjonale utvalg hvor Dommerforeningen er representert skal videreføres.
  2. Dommerforeningen skal holde kontakt med Domstoladministrasjonen og relevante departementer om utvikling av slik kompetanse hos dommerne som gjør dem skikket til deltakelse i internasjonale oppdrag.
  3. Dommerforeningen skal delta i samarbeidet i organisasjonene The International Association of Judges (IAJ), The European Association of Judges (EAJ), i Europarådet, særlig The Consultative Council of European Judges (CCJE). Dommerforeningen deltar også i European Network of Councils for the Judiciary (ENCJ) på vegne av Domstoladministrasjonen.
  4. Dommerforeningen skal bidra til en forbedret erfaringsutveksling med de øvrige nordiske dommerforeninger, herunder bidra til avvikling av de årlige møtene mellom de nordiske dommerforeningenes ledere og nestledere. Neste møte er i Helsinki i 2018.